**Polisi Adolygu Penderfyniad**

**Cynnwys**

1. Eich Cwyn - Ein Penderfyniad: beth mae'r polisi hwn yn ei gynnwys
2. Y Broses Adolygu Penderfyniad
3. Sut i gyflwyno eich cais
4. Yr hyn nad yw'r polisi hwn yn ei gynnwys
5. **Eich Cwyn - Ein Penderfyniad: beth mae'r polisi hwn yn ei gynnwys**

Ein nod yw ystyried eich cwyn yn deg ac yn ddiduedd a rhoi esboniad i chi o’r rhesymau dros unrhyw benderfyniad a wnawn.

Fodd bynnag, rydym yn cydnabod y bydd achlysuron pan fydd achwynwyr yn anhapus â'n penderfyniadau ac efallai yn teimlo ein bod wedi gwneud camgymeriad. Gall ein Proses Adolygu Penderfyniad edrych ar y pryderon a allai fod gennych.

Mae'n bwysig nodi nad yw'r broses adolygu penderfyniad yn broses apelio awtomatig, a rhaid i chi roi rhesymau i ni i gefnogi eich cais.

Ni fyddwn yn ail-archwilio pob rhan o’ch cwyn yn erbyn y corff cyhoeddus. Yn hytrach, byddwn yn canolbwyntio ar ein penderfyniad a’r rhesymau rydym wedi’u rhoi dros ein penderfyniad.

Esbonnir y broses isod.

1. **Y Broses Adolygu Penderfyniad**

Gallwch ddefnyddio’r ffurflen atodedig i ofyn am adolygiad o’n penderfyniad:

* I beidio ag ymchwilio i’ch cwyn, neu ran ohoni.
* I derfynu ymchwiliad.
* Pan fyddwch yn meddwl bod ein penderfyniad yn dilyn ymchwiliad yn ddiffygiol.

Nid oes hawl awtomatig i adolygiad. Ni fyddwn yn cynnal adolygiad dim ond am eich bod yn anghytuno â'n penderfyniad.

Mae'n rhaid i chi fod â thystiolaeth newydd na wnaethoch ei hanfon atom o'r blaen neu mae’n rhaid i chi allu dangos ein bod wedi gwneud camgymeriad wrth ddod i'n penderfyniad. Mae hyn yn golygu y gallwch ddangos i ni na wnaethom roi ystyriaeth briodol i dystiolaeth a anfonoch atom a'i fod wedi effeithio ar y penderfyniad a wnaethom.

Rhaid i chi wneud eich cais o fewn **20 diwrnod gwaith** i'n penderfyniad.

Os nad ydych wedi gallu gwneud eich cais o fewn yr amserlen hon, rhowch resymau dros unrhyw oedi. Byddwn yn ystyried a oes sail i ni dderbyn cais a wneir ar ôl 20 diwrnod gwaith ond dim ond mewn amgylchiadau eithriadol y byddwn yn gwneud hynny. Mae ein penderfyniad ar sail yr amser yn derfynol.

Gallwch hefyd lenwi'r ffurflen ar-lein yma: [insert link]

**Beth os bydd angen help arnaf?**

Nod ein staff fydd eich helpu i fynegi eich pryderon i ni. Os oes angen cymorth ychwanegol arnoch, byddwn yn ceisio eich rhoi mewn cysylltiad â rhywun a all helpu.

**Beth sy’n digwydd nesaf**

**Pan gawn eich cais, byddwn yn:**

Cydnabod eich cais yn ffurfiol o fewn 5 diwrnod gwaith.

Trefnu i’r Swyddog Arwain ar Adolygiadau ystyried eich cais neu, mewn amgylchiadau penodol, trefnu i uwch aelod arall o staff nad ydynt wedi ymwneud yn flaenorol i’w ystyried.

Ysgrifennu atoch gyda’r canlyniad.

Ein nod yw ystyried y rhan fwyaf o geisiadau o fewn 20 diwrnod gwaith ond gall ceisiadau cymhleth gymryd fwy o amser.

**Y canlyniadau posibl**

Gallai canlyniad eich cais am adolygiad fod yn:

* Nad ydym yn gallu ystyried eich cais am adolygiad. Os felly, byddwn yn esbonio pam; neu
* Ein bod yn cytuno i ailystyried eich cwyn, neu rannau ohoni; neu
* Ein bod yn cynnig cam(au) ychwanegol gan y corff cyhoeddus i ddatrys eich cwyn; neu
* Byddwn yn cadarnhau ein penderfyniad blaenorol.

**Os ydych yn dal yn anhapus yn dilyn adolygiad**

Mae’r penderfyniad unrhyw adolygiad yn derfynolac nad oes proses apelio neu broses adolygu pellach.

Oni bai eich bod wedi hynny yn codi materion newydd yr ydym yn eu hystyried yn sylweddol, ni fyddwn yn gallu trafod materion neu ymateb i chi ymhellach.

Er bod gennym broses ar wahân ar gyfer edrych ar gwynion am ein gwasanaeth, ni allwch ddefnyddio honno i gwyno am benderfyniad ar adolygiad.

Gallai opsiynau cyfreithiol eraill fod ar gael i chi ac efallai y byddwch yn dymuno cael cyngor cyfreithiol.

1. **Sut i gyflwyno eich cais**

Gallwch gyflwyno eich cais gan ddefnyddio ein ffurflen ar-lein sydd ar gael yma:

[Link]

Gallwch hefyd gwblhau ac argraffu copi o’r ffurflen PDF atodedig a’i hanfon drwy’r post at:

Y Tîm Adolygu

Ombwdsmon Gwasanaethau Cyhoeddus Cymru

1 Ffordd Yr Hen Gae

Pencoed

Pen-y-bont ar Ogwr

CF35 5LJ

Fel arall, gallwch ei anfon atom dros e-bost at:

review.request@ombudsman.wales

1. **Yr hyn nad yw'r polisi hwn yn ei gynnwys**

Nid ydym yn ystyried **cwynion am ein gwasanaeth** o dan y polisi hwn. Os oes gennych gŵyn am y gwasanaeth rydych wedi’i dderbyn gennym, gallwch gwyno yma [link]

Nid yw’r polisi hwn yn berthnasol os yw eich pryder yn ymwneud â phenderfyniadau **Rhyddid Gwybodaeth** neu **ddiogelu data.**

Yn yr amgylchiadau hyn, dylech gysylltu â Rheolwr Llywodraethu Gwybodaeth yr Ombwdsmon drwy e-bostio cais.gwybodaeth@ombwdsmon.cymru

neu drwy ysgrifennu at:

Rheolwr Llywodraethu Gwybodaeth

Ombwdsmon Gwasanaethau Cyhoeddus Cymru

1 Ffordd yr Hen Gae

Pencoed

CF35 5LJ

**Gallwch ysgrifennu atom yn Gymraeg a byddwn yn ymateb yn Gymraeg. Ni fydd hyn yn arwain at oedi cyn ymateb.**